**85/2020. (VI.25.) Kgy. sz. határozat**

1. Szombathely Megyei Jogú Város Közgyűlése az önkormányzati forrásátadásról szóló 47/2013. (XII.4.) önkormányzati rendelet 6. § (4) bekezdésében foglaltak, továbbá a szervezetek indokai alapján támogatja, hogy
* a Szent Kvirin Szalézi Plébánia (9700 Szombathely, Szalézi tér 7.) részére, az önkormányzat 2019. évi költségvetéséről szóló 5/2019. (IV.1.) önkormányzati rendelet 18. számú mellékletében meghatározott „Szalézi templom-lépcső felújítás” tételsor terhére, a 73150-5/2019. iktatószámú támogatási szerződésben biztosított 35.000.000,- Ft összegű támogatás elszámolási határideje 2020. november 26. napjára módosításra kerüljön,
* a Szülőföld Könyvkiadó Kft. (9721 Gencsapáti, Vízköz u. 8.) részére, az önkormányzat 2019. évi költségvetéséről szóló 5/2019. (IV.1.) önkormányzati rendelet „Városfejlesztési alap-képviselői keret” tételsorából a „Szombathely régiségeinek és történelmének kilenc könyve a kezdetektől a jelen időkig” című Schönvisner monográfia magyar nyelvű megjelentetésére, a 61486-2/2019. iktatószámú Pénzeszköz-átadási megállapodásban biztosított 6.200.000,- Ft összegű támogatás elszámolási határideje 2020. augusztus 29. napjára módosításra kerüljön.
1. A Közgyűlés felhatalmazza a polgármestert a szerződések módosításának aláírására.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/a végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője/

**Határidő:** azonnal